“กัณฑรา” มอง SET ไซด์เวย์ดาวน์ ชู BBL เด่น
“กัณฑรา ลดาวัลย์ ณ อยุธยา” มอง SET ไซด์เวย์ดาวน์วันนี้ คาดปรับตัวลงตามตลาดหุ้นต่างประเทศ โดยชูหุ้นเด่นน่าลงทุน BBL 
“กัณฑรา ลดาวัลย์ ณ อยุธยา” มอง SET ไซด์เวย์ดาวน์วันนี้ คาดปรับตัวลงตามตลาดหุ้นต่างประเทศ โดยชูหุ้นเด่นน่าลงทุน BBL
23 ธ.ค. 2565

นายกัณฑรา ลดาวัลย์ ณ อยุธยา กรรมการบริหาร บริษัทหลักทรัพย์ ฟินันเซีย ไซรัส จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ ( 23 ธ.ค. 65) ว่า ตลาดหุ้นไทยวันนี้มีโอกาสแกว่งตัวไซด์เวย์ดาวน์ รับแรงกดดันจากตลาดหุ้นอื่นในภูมิภาคเอเชียลงกันทั่วหน้า และคาดว่าธนาคารกลางสหรัฐ (เฟด) จะปรับขึ้นดอกเบี้ยรอบถัดไป
ทั้งนี้ วางกรอบดัชนีตลาดหุ้นไทยวันนี้เคลื่อนไหวในกรอบแนวรับ 1,600 จุด ส่วนแนวต้าน 1,620 จุด  ซึ่งเชื่อว่ารับแรงบวกจากเศรษฐกิจไทยดีขึ้นต่อเนือง และการท่องเที่ยวเติบโตต่อขึ้นอย่างต่อเนื่อง
ส่วนแนวโน้มการลงทุนในช่วงต้นปีหน้า เน้นเก็งกำไรหุ้นที่ตอบรับการเลือกตั้งเพราะคาดว่าอาจจะมีขึ้นในช่วงเดือน พ.ค. 66 ซึ่งคาดว่าจะเป็นตัวกระตุ้นเศรษฐกิจ อย่างไรก็ตามประเมินดัชนีหุ้นไทยในปีหน้าอาจขึ้นไปทดสอบแนวต้าน 1,760 จุด
อย่างไรก็ตามหุ้นเด่นแนะนำลงทุน ธนาคารกรุงเทพ จำกัด (มหาชน) หรือ BBL โดยให้แนวรับ 140 บาท ส่วนแนวต้าน 150 บาท เพราะคาดว่าเมื่อ GDP เติบโตจะช่วงพลักดันในกลุ่มแบงก์เติบโตเช่นกัน รวมถึงดอกเบี้ยขาขึ้นจะช่วยขับเคลื่อนให้เติบโตตามด้วย